Viisanõuded Eesti kodanikele
Viisanõuded Eesti kodanikele on teiste riikide ametiasutuste administratiivsed piirangud, mis on kehtestatud Eesti kodanikele välisriiki sisenemisel. Oktoobris 2023 oli Eesti kodanikel viisavaba sissepääs või võimalus saada viisa saabumisel 183 riiki ja territooriumile, mis asetas riikide viisapiirangute indeksi järgi Eesti kodaniku passi 10. kohale (32 riigi kodanikud on suurema liikumisvabadusega). Veebruaris 2018 oli Eesti kodanikel viisavaba sissepääs või võimalus saada viisa saabumisel 165 riiki ja territooriumile, mis asetas riikide viisapiirangute indeksi järgi Eesti kodaniku passi 34.–35. kohale. Eesti kodakondsuseta isiku passi omanikele kehtivad teistsugused viisanõuded.